《阙题》
宋代·舒岳祥

潮分船出浦，雪破马行沙，
去去三千里，疏疏八九家。
矮壶分乳酪，疏竹看梅花。
虎豹方充斥，风林噪乱鸦。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。